Ar pezh-choari kentañ, e 1999, a oa diwar an Iwerzhonat Séan OCasey, Nannie (emb. Al Liamm). Er bloavezh 2000, an eil pezh gant strollad Kastell, Ma vez mat ar cheñch (emb. Brud Nevez), a zo bet skrivet gant Naig Rozmor, un istor romantel gant Johniged erbloavezhioù ugent. Berzh en doa graet er vro pa oa tost da vuhez an dud. Un doare hag ur spered all penn-da-benn e 2001 gant War vord ar mor (emb. Al Liamm) diwar ar Spagnolad Carlos Larra. E 2002 e kemer perzh Strollad Kastell gant Strollad Ar Vro Bagan e Johniged An Hilda (emb. Brud Nevez) skrivet gant Naig Rozmor ha leurennet gant Goulchan Kervella. Abadennoù a oa bet e Breizh a-bezh e-kerzh daou vloaz gant AVB. Labouret eo bet ivez un heuliad pezhioù skrivet gant Lan Tangi evit Arvorig FM : Allo ! Allo ! Amañ Job !